1996–1997 m. UEFA taurė
UEFA taurė 1996-1997 m. – 26-asis UEFA taurės turnyras (39-asis įskaitant ir Mugių taurę). Prasidėjo 1996 m. rudenį. Taurę laimėjo Gelzenkircheno „Schalke“ klubas, finale nugalėjęs Milano „Internazionale“ klubą. Kadangi turnyre leista dalyvauti silpniausių federacijų ne tik čempionams, bet ir vicečempionams (arba bronzos laimėtojams, jeigu kažkuris iš pirmųjų dviejų klubų žaidžia UEFA taurių taurėje), dėl klubų skaičiaus padidėjimo įvestas dar vienas atrankos etapas. Iš Intertoto taurės į turnyrą pateko Karlsrūhės SC, Gengano EA ir Silkeborgo IF klubai.